GiliGold/VAD_KnessetCorpus huggingface dataset:
אליהו מרידור:
     אני אומר לך כאזרח נורמטיבי
אליהו מרידור:
 כל חיי אני דואג לשלם בזמן את חובותיי, אלא במקרים חריגים כמו אותה סיטואציה
אליהו מרידור:
 לי לא ניתן לספר סיפורים, גברתי
אליהו מרידור:
 אני מפנה אותך לפרטים האישיים שלי, בדקי אם על כמה עשרות שקלים שלא ידעתי על קיומם, לא ידעתי שאני צורך שרות של חברה מסחרית המצפה לתשלום
קריאה:
חבר הכנסת - - -
אליהו מרידור:
 שילמתי 1,418 שקלים
דובר:
  זו חברה אחרת, אנחנו לא יכולים לדבר בשמם
אליהו מרידור:
נכון ולכן - - -
קריאה:
   כדאי לשמוע גם את עמדתם
אליהו מרידור:
אני לא מדבר על חברה ספציפית, יש לי הסתייגויות לגבי דרך ההתקשרות השבויה עם כביש 6, זה מקרה אחר ואני לא מערבב בין שני המקרים
אליהו מרידור:
      אני רוצה להתוודות: סיפרה לי אשתי מקרה שקרה לה לפני כמה שבועות
אליהו מרידור:
 היא החליפה רכב לפני שנתיים ולקח פרק זמן עד שבוצעה העברה על שמה
אליהו מרידור:
 מסתבר שהתשלום לא ירד בשוטף והיה חיוב של מאות שקלים
אליהו מרידור:
 היא התקשרה לשלם ותוך כדי תשלום העובדת אמרה לה: אני רואה שאתם לקוחות ותיקים, יש ריבית נוספת ואני מוותרת על גבייתה, מה שאמת אני אומר
אליהו מרידור:
 אבל, לנצל את הסיטואציה, לא משנה אם מדובר על עשרות שקלים, כשלאנשים אין פניות, לאו דווקא חסר כסף ולעתים גם אין כסף, אם אדם לא עובד שלושה חודשים - - -
אברהם עבאס:
והוא צריך לקנות גם לחם וחלב
אברהם עבאס:
או לשלם חוב
אברהם עבאס:
הוא יעדיף לקנות לחם וחלב לילדים שלו
טל לבקוביץ:
או לא לעלות על כביש 6
אליהו מרידור:
  "או לא לעלות על כביש 6"- מה לעשות שכביש 6 הפך למוצר צריכה בסיסי, זאת האמת
אליהו מרידור:
 נוסעים בכביש 6 פעמים רבות אפילו כשהתנועה איטית, מתוך הרגל
אברהם עבאס:
היום הוויז נותן כניסה לבני ברק דרך כביש 6 - - - למה לא כביש רגיל? מירושלים - - - כדי להרוויח שתי דקות
אליהו מרידור:
  זה מוצר צריכה בסיסי, לא מותרות, לא רק למי שיש לו כסף
אליהו מרידור:
 ניתן לראות את זה לפי סוגי הרכב שנוסעים בכביש 6
אליהו מרידור:
 אני מבקש מעט סולידריות תמתינו אף אחד לא יברח
טל לבקוביץ:
אנחנו חלילה לא בורחים ובאמת מפעילים שיקול דעת
אליהו מרידור:
לא אתם, אלא האזרחים
יוני שטבון:
חבר הכנסת רביבו, דווקא הדיון פה, כולל מקרי העבר וההווה מראה שכביש 6, במקטע המרכזי לפחות- דרך ארץ, מפעילה שיקול דעת
אליהו מרידור:
לא, מכובדי
יוני שטבון:
אנחנו לא בונים - - -
אליהו מרידור:
יש לי בעיה עם שיקול הדעת
יוני שטבון:
תן לי להשלים את המשפט
אליהו מרידור:
יש לי בעיה עם שיקול הדעת הנקודתי, לא הרוחבי
אברהם עבאס:
לגבי - - -
יוני שטבון:
 תן לי רק להשלים את המשפט, כי אני חושב שזה יקדם אותנו
יוני שטבון:
 אין לנו שום אינטרס שאנשים לא ישלמו, ההיפך מכך
יוני שטבון:
 כאמור אנחנו פונים גם טלפונית, כשיש לנו את הפרטים ומתריעים כאשר אנחנו יכולים וגם חידשנו את שרות המסרונים בחודש נובמבר ואחר כך חידשנו את הפניות בטלפון
אליהו מרידור:
פעולות אכיפה
יוני שטבון:
פעולות יידוע, עוד לא פעילות אכיפה
יוני שטבון:
פעולות יידוע במטרה לצמצם את אותה האוכלוסייה
יוני שטבון:
אבל חוץ מזה, דווקא הסיפור שלך מעיד שגם בעבר הפעלנו שיקול דעת ובפרט בשעת החירום בה אנו נמצאים כעת
יוני שטבון:
 במאמר מוסגר אני אומר שלדעתי אחד הדברים שיכולים מאוד להועיל לעניין, אני יודע שהרשות הממונה עמלה על תיקון חקיקה, יש לנו אלפי פניות של אזרחים שאינם מנויים, זו זכותם
יוני שטבון:
 הם מבקשים בחמש השנים האחרונות שפרטי החוב יועברו אליהם בדואר אלקטרוני, כיום אני לא יכול מכוח החוק, כתוצאה מכך אנשים לא יודעים על החוב פעמים רבות
אברהם עבאס:
כלומר, אנשים לא יודעים, כי החוק לא מחייב אתכם
יוני שטבון:
אנחנו נשמח לתיקון חקיקה שיאפשר למפעיל לשלוח את זה במסרון או באימייל גם למזדמנים
יוני שטבון:
יניב
אליהו מרידור:
אתה עורך דין?
יוני שטבון:
כן
אליהו מרידור:
אתה ליטיגטור?
יוני שטבון:
גם
אליהו מרידור:
רואים ואני לא שם
יוני שטבון:
אני גם כן לא שם, הנחתי פתרון פרקטי על השולחן
אליהו מרידור:
ידידי, בוא נעצור, יש צורך בעדכון חקיקה ואתם מפעילים שיקול דעת רגשני כדי ליידע והמתנתם שלושה חודשים כדי לאכוף
אליהו מרידור:
 עד הנקודה הזו מגיע לכם להדליק משואה
אליהו מרידור:
 אני מדבר מנקודה זו
אליהו מרידור:
 אני מצפה מכם לקבל החלטה, לפרסם אותה לציבור, לכל הפחות לקבוע שכל חוב שהצטבר עד היום מוקפא ולא תתבצע שום פעולת אכיפה ולא יצברו ריבית והצמדה, אבל שידע הציבור מהיום, שתבצעו פעולות כאלה ואחרות על חובות שייווצרו, החל מהיום
אליהו מרידור:
 כל השאר תעצרו
יוני שטבון:
חבר הכנסת רביבו, ברשותך, אני לא חושב שיש מקום לגזרה שווה – חלק מהמשק עובד וחלק פחות עובד, לכן אני לא חושב שצריך להפעיל גזרה שווה, צריך להפעיל שיקול דעת
יוני שטבון:
 אני לא חושב שאמירה גורפת תועיל
טל לבקוביץ:
- - - לכל חברה אפשרית - - -
אליהו מרידור:
אני פונה לכל חברה מסחרית שנוקטת בשגרה פעולות אכיפה וזו זכותה וחובתה, מעט סולידריות
אליהו מרידור:
 אל תבצעו אכיפה, אל תצמידו ריביות והצמדה
אליהו מרידור:
 אני יושב-ראש הוועדה לעובדים זרים
אליהו מרידור:
 הגישה שלי מאוד קנאית כלפי מדיניות ההגירה של ישראל
אליהו מרידור:
 מאז שפרצה המלחמה, החליטה מדינת ישראל שלא רק שלא נוקטים פעולת אכיפה כלפי עובד זר לא חוקי, אלא היא מאפשרת לו לעבוד ולהתפרנס בארץ באופן חוקי כל תקופת המלחמה
אליהו מרידור:
      אם מדינת ישראל, שהיא בעלת אינטרסים משמעותיים לאומיים, ידעה להבין זאת מראש, אין סיבה שחברה מסחרית לא תדע לעשות את זה
אליהו מרידור:
 לא משנה אם מדובר באדם פרטי שגובה כסף על שרות שהוא לא יכול לשלם עליו או בחברה מסחרית שמתפרנסת מהציבור הרחב בשגרה ובתקופה זו נאלצת להרוויח הרבה, אבל מעט פחות, כי החובות לא יצברו ריבית והצמדה ושלא יהיו פעולת אכיפה
אליהו מרידור:
 אני לא חושב שהציפייה שלי כל כך מופרכת אדוני היושב ראש, פשוט
אברהם עבאס:
נמצא אתנו נציג רשות המים
אברהם עבאס:
 אשמח לשמוע את דני גרינוולד, נציג רשות המים, אחרי ששמנו את הפוקוס על כביש 6, אבל יש עוד חברות
טל לבקוביץ:
בדיוק
אליהו מרידור:
כביש 6, חשבתם שאתמקד רק בכם? עכשיו תשמעו מה יש לי לומר לנציגי רשות המים לא ידעתי שאני אפגוש אתכם
דני גרינוולד:
אני מקווה שאחרי מה שאני אומר - - -
אברהם עבאס:
אנו מבקשים זאת מכולם
אליהו מרידור:
במקרה הגיעו אלי פניות גם בנושא רשות המים, אני פותח אותן
דני גרינוולד:
ברשותך, קודם אני אציג ואחר כך אתייחס לפניות
דני גרינוולד:
 שמי דני גרינוולד, סמנכ"ל הסברה ברשות המים
דני גרינוולד:
 אני אפרט בקצרה - - -
אליהו מרידור:
רק בשם האותנטיות, מה שמך גברתי?
מירב שטרוסברג:
מירב אלקבץ
אליהו מרידור:
קודם הזלת דמעה, בדברי הפתיחה שלנו
אליהו מרידור:
 יתכן שמה שאמרנו גרם לך לרגשות
אברהם עבאס:
יש לה שלושה ילדים
אליהו מרידור:
 שהקדוש ברוך הוא יחזיר את ילדייך בשלום ובמהרה עם שאר חיילינו
אליהו מרידור:
אני רוצה להשתמש בך ושתחייכי, תקריאי בבקשה מעורך דין כלשהו
אליהו מרידור:
 מה המשפט האחרון ובאיזו שעה קבלת אותו?
מירב שטרוסברג:
היום, בשעה 10:48: "בוקר טוב, יש חדש בעניין רשות המים?"
אליהו מרידור:
זה אותנטי
דני גרינוולד:
נשמח לתת מענה
דני גרינוולד:
 שוב, דני גרינוולד סמנכ"ל הסדרה ברשות המים
דני גרינוולד:
 אני רוצה לעדכן על מה שעשינו, איך התמודדנו עם האתגרים שאתם מעלים פה
דני גרינוולד:
     אבל אני רוצה לדבר על הצד השני של המשוואה, כי יש לנו פניות ספקי מים שמתקשים לתפקד בסיטואציה הזו, ואני אפרט: קודם כל, חוק דחיית מועדים חל על תאגידי מים וביוב והאוכלוסייה שמוגדרת בחוק, עומדת לה הזכות לדחות את התשלומים
דני גרינוולד:
 עשינו זאת על ידי קביעת שינוי תאריך התשלום ומרגע שדוחים את תאריך התשלום אין ריביות ואין מדד וניתן מענה מלא
דני גרינוולד:
 הרחבנו את זה גם למגזר הכפרי
דני גרינוולד:
 הרבה מאספקת המים במגזר הכפרי נעשית בידי אגודות מקומיות שהחוק לא חל עליהן
דני גרינוולד:
 היה חשוב לנו שהוא יוחל על כל הישובים המפונים בעוטף עזה וקו צפון, הרחבנו את זה בכללים שאשרה מועצת רשות המים, הכנסנו את זה כתנאי ברישיון האספקה שלהם והחלנו את זה גם על המגזר הכפרי
דני גרינוולד:
 עשינו שלב נוסף כדי להבטיח את היכולת שלהם לתפקד, דחינו את התשלומים בהתאם למי שהם רוכשים מהם את המים- חברת מקורות או ספקים אחרים, והסדרנו שהמנגנון הזה - - -
אברהם עבאס:
עד מתי?
דני גרינוולד:
נצמדנו לחוק קביעת מועדים, תחילה עד 31 בדצמבר ועכשיו הארכנו את זה עד 29 בפברואר
אליהו מרידור:
ממתי?
דני גרינוולד:
כל החשבונות שהיו צריכים להיות מוגשים מה-8 באוקטובר, כלומר חשבונות המים של ספטמבר, ברוב המקומות כבר מעוכבים
אליהו מרידור:
אני שואל את אדוני, בדיוק כפי ששאלתי את נציגי נתיבי התחבורה המסחריים, נישום שיש תשלום שלא פרע אותו טרם המלחמה
דני גרינוולד:
אתייחס
דני גרינוולד:
 אין לי פה מצגת, אבל זה בדיוק השקף הבא
דני גרינוולד:
 לנושא הגביה, הואיל וחוק דחיית מועדים הוחל על אוכלוסייה רחבה מאוד, שחלקה היה קל מאוד לאיתור, ידוע לנו מי הם תושבי הישובים המפונים, אבל זה כולל גם את כל משרתי המילואים ובני משפחותיהם, סוהרים ושוטרים
דני גרינוולד:
      הנחייתנו לספקי המים גם בתאגידים וגם במגזר הכפרי: עצרו את הליכי הגביה, עצרו את הכול, כי אתם לא יודעים במי מדובר ואתם לא יודעים אם מדובר בחייל מילואים, איך לפנות אליו ואם מגיע או לא
דני גרינוולד:
 כך זה נעשה ורק בימים אלה היו אמורות להגיע הנחיות, איך חוזרים, לשלוח תזכורות, כדי אנשים יזכרו שיש להם חוב
אליהו מרידור:
זאת אומרת שעד עכשיו - - -
אברהם עבאס:
לא חייבתם שום דבר
אליהו מרידור:
 אדוני מסביר שאין שום ביצוע אכיפה בגין חובות עבר לכלל הנישומים, כי לא יודעים במי ובמה מדובר ורק עכשיו מתחילים ליידע, לתזכר ולנסות לתמרץ
דני גרינוולד:
נכון
אליהו מרידור:
 האם ה-8 בנובמבר הוא חלק מסד התקופות המדוברות?
דני גרינוולד:
חיובי
אליהו מרידור:
האם משרד עורכי הדין חמד ושות' הוא המשרד שמייצג את רשות המים?
דני גרינוולד:
ודאי שלא
אליהו מרידור:
לא, הבנתי, אז אני - - -
דני גרינוולד:
אבל נקבל את הפניה ונבדוק אותה
אליהו מרידור:
 אני מודיע לך, ממסד הנתונים שאני מחזיק, לעניין נישום, לקוח של רשות המים עשרות שנים
דני גרינוולד:
אין לקוחות לרשות המים, אנחנו רגולטור של רשות המים
דני גרינוולד:
צריך לדעת מי הספק ספציפית
אליהו מרידור:
לקוח, צרכן מים גדול במשך עשרות שנים, ציוני ושורשי שמשפחתו ממקימי הארץ
אליהו מרידור:
 יש מחלוקת לעניין גביה שהגיעה בדיעבד, אחרי שהגישו לו חשבונות, הוא שלם אותם במועד ותקופה ארוכה, אחרי שהוא כבר לא היה בעלים של אותו פרדס, נזכרו שהייתה טעות בחיוב, לכן דורשים כסף
אליהו מרידור:
 לא סכום גדול, בסביבות 670 אלף שקל בדיעבד
דני גרינוולד:
אדוני מדבר על גן אפרת?
דני גרינוולד:
אני שמח
אליהו מרידור:
אני לא ראיתי את הבן אדם מעולם, אגב, כמו את האדון, אני ראיתי אותך אי פעם? לא מכיר, לא ראיתי, ואז תוך כדי שהוא מבקש לברר, כנראה שנפלה טעות, ב-8 בנובמבר התקבלה התראה ולפני חמישה ימים הגיעה הודעה על שלב לפני ביצוע עיקולים
אליהו מרידור:
 יתכן שאנחנו מדברים על מדינה אחרת ביקום מקביל ובזמן אחר, אבל מהנתונים שאני מחזיק ביד המציאות שונה מכפי שאדוני מציג
אברהם עבאס:
חבר הכנסת, נשמח שנעביר אליהם
דני גרינוולד:
     נשמח לקבל את הפניה ואנחנו נבדוק אותה, אבל רגע, אני רוצה לתת את הצד השני של המשוואה, אני שלוח של ספקי מים בחבל תקומה, אבל דווקא לא בישובים המפונים, אלא בקו השני שלא פונתה פורמלית
אליהו מרידור:
   המעטפת
דני גרינוולד:
    המעטפת שלא פונתה פורמלית ולא נמצאת בחוק דחיית מועדים, אבל הרבה מהאנשים לא שם
דני גרינוולד:
 הם חווים תופעה שהקלות שניתנו, למשל של המפקח על הבנקים לעניין צ'קים חוזרים, יש להם ביטול סיטונאי של צ'קים
דני גרינוולד:
 לא על התקופה הזו, לא החל מה-7 באוקטובר, אלא צ'קים שניתנו על חיובי מים של תקופות קודמות ויש ביטול סיטונאי של צ'קים, הבור לא מתמלא מחולייתו
דני גרינוולד:
 אלו לא טייקונים ולא חברות חזקות, אלא בסוף הועד של המושב שצריך להתמודד
דני גרינוולד:
 הוא אומר: אני רואה את הבן-אדם, החקלאות שלו פורחת, הוא ממשיך להשקות ולהתפרנס, הוא יודע שהנחית אותי לעצור הליכי גבייה, אבל עכשיו אני בברוך, מה אני עושה? גם אני צריך לשלם
דני גרינוולד:
          אני פונה לפורום הזה
דני גרינוולד:
 אני חושב שהדרישה להיות פתוחים לרחשי הציבור, היא נכונה בוודאי ואנחנו במשק המים פועלים ליישם אותה בצורה רחבה, אבל כל החלטה כזו שאנו מחליטים, חייבים לראות שיש צד נוסף שמנסה להתפרנס ולתת שירותים, לפעמים זה טייקון חזק, אך לפעמים לא
דני גרינוולד:
 וצריך לראות שאנחנו לא שופכים את התינוק עם המים
דני גרינוולד:
 לגבי הפניה הפרטנית, נשמח לקבל אותה ונבדוק אותה פרטנית
דני גרינוולד:
 אני יכול לומר שמתחילת המלחמה קבלנו מעט מאוד פניות, הרבה פחות מבשגרה, חלק מהפניות שקבלנו, בעיקר כאלה שנשלחו ל-120 חברי כנסת ולנשיא בית המשפט העליון התבררו שלא כצעקתה, אבל כמובן נבדוק את זה, ואם צריך לתקן כמובן שנפעל
אליהו מרידור:
אני מתרשם מאוד מדבריך ומודה לך ומשוכנע שאתה מתכוון למה שאתה אומר ואשמח שזה באמת ייושם באופן רוחבי כפי שנהגתם
אליהו מרידור:
 מכיוון שאני צריך לפתוח דיון בוועדת כספים בנושא חשוב אחר, אשמח אם נוכל רגע להתפנות
אברהם עבאס:
משרד המשפטים נמצאים אתנו פה?
תמר קלהורה:
אני ממשרד המשפטים, אבל אני לא הגורם המוסמך בעניין גביית חובות, אם יש פה נציג של רשות האכיפה והגביה, עדיף שתשמעו אותו
שלמה יעקב:
אני נציג של רשות האכיפה והגביה ומרכז גביית קנסות
תמר קלהורה:
ומרכז גביית קנסות, אם צריך להשלים אני אשלים
אברהם עבאס:
אני אשמח לשמוע את רשות האכיפה, שם ותפקיד
שלמה יעקב:
עורך דין יעקב שלמה מהמחלקה המשפטית ברשות האכיפה והגביה, גם בכובעי כנציג המרכז לגביית קנסות
שלמה יעקב:
 כמו שירמי אמר, גם ברשות האכיפה והגביה, בעקבות הכרזה על מצב חרום של שר הביטחון, גם שר המשפטים הכריז על מצב חירום והייתה הקפאה של הליכי ההוצאה לפועל בין ה-7 באוקטובר עד 1 בינואר 2024
אברהם עבאס:
  נשמח לדעת למה זה לא ממשיך, אולי למשרד המשפטים יש מישהו שיענה על זה
שלמה יעקב:
אני אמשיך
אברהם עבאס:
את מוסמכת לענות על זה?
תמר קלהורה:
אני לא יכולה לענות על זה
שלמה יעקב:
יכול להיות שאני - -
תמר קלהורה:
אני לא עוסקת בזה, אולי הוא יכול לענות על זה
שלמה יעקב:
- - יכול להיות שאני אענה לך בהמשך ולמעשה בכל התקופה הזו, כמו שירמי ציין קודם, המועדים נעצרו ולא ננקטו כל הליכי הוצאה לפועל
שלמה יעקב:
 לאחר מכן חוקקו תקנות סדר דין לשכות ההוצאה לפועל- חרבות ברזל, שחלות מ-1 בינואר 2024 עד 31 בינואר 2024 במסגרתן יש הפרדה בין אוכלוסייה זכאית
אברהם עבאס:
מפונים, מילואימניקים וכדומה
שלמה יעקב:
כל האוכלוסייה שמצוינת בחוק לגביהם לא נעשה דבר
שלמה יעקב:
 לגבי כלל האוכלוסייה, מלבד הליכים מסוימים לא דורסניים, לא ניתן לנקוט נגדם ברוב ההליכים עד סוף החודש הזה
אברהם עבאס:
עד סוף ינואר
שלמה יעקב:
 לדוגמה: תפיסת רכב, פינוי דירת מגורים, הליכים פולשניים
ירמיהו קדושי:
עיקולי חשבון בנק
שלמה יעקב:
 עיקולי חשבון בנק ניתן לעשות בתקופה זו לאוכלוסייה - -
אברהם עבאס:
הרגילה
שלמה יעקב:
- - שאינה מופיעה ברשימה, אפשר לעשות בתקופה זו
אברהם עבאס:
אז מה הועילו חכמים בתקנתם?
שלמה יעקב:
 לגבי ההמשך, יכול להיות שנציגת משרד המשפטים תדע, תלוי במדיניות של השר
שלמה יעקב:
 יכול להיות שיאריך את התקנות
תמר קלהורה:
אני לא אחראית על נושא ההוצאה לפועל, אני לא יודעת להשיב על זה, בקשתי מהאחראי לנושא, העברתי את הידיעה לישיבה ואמרתי להם שהנושא צפוי לעלות, אבל אני לא עוסקת בנושא
שלמה יעקב:
בכל אופן, בתקופה זו במסגרת ההוצאה לפועל, ובמסגרת המרכז לגביית קנסות, לא נעשו פעולות למעט פעולות חריגות
שלמה יעקב:
 בהוצאה לפועל לפי החלטת רשם, שהוא הגורם השיפוטי בנסיבות ממש חריגות
שלמה יעקב:
 כפי שהוזכר פה, יש גם צד שהוא הזוכה, יש תנאים מסוימים שמאפשרים נקיטת הליכים, אך שוב מדובר בהחלטת רשם
שלמה יעקב:
 ככלל לא נעשו פעולות, לא ננקטו הליכים
אברהם עבאס:
אבל עיקול חשבון זה אלף בית, זה הקיום של הבן אדם, הוא לא יכול להתקיים בלי זה
שלמה יעקב:
זה התחיל עכשיו, צריך לדייק
אברהם עבאס:
 למה לא דוחים את זה? אני לא מצליח להבין, אם אנחנו נמצאים עדיין בתקופת מלחמה, ומאריכים את הצו של חרבות ברזל, גם לגבי המילואימניקים, לגבי המשק ודברים רבים נוספים, אנחנו נמצאים בוועדת חוץ וביטחון, וכל מיני וועדות שמאשרים דברים כאלה, למה לא המשיכו בדבר הזה, אני לא מצליח להבין
שלמה יעקב:
החוק עצמו, כמו שאמרתי לא מחייב, אבל לחייב יש תמיד אפשרות להגיש בקשה ולהראות נסיבות מיוחדות בעקבותיהן יתחשבו בו ואני מאמין שכן מתחשבים, אבל ככלל אין - - -
ירמיהו קדושי:
יש חייבים שלא יכולים ללשכת ההוצאה לפועל בתקופה זו, לא מדבר על עצמי, אנשים במילואים, במצב מסוים, פצועים - - -
שלמה יעקב:
כמו שאמרתי האוכלוסייה הזו
ירמיהו קדושי:
גם מצב הרוח, אתה לא יכול ללכת עכשיו לכתוב
שלמה יעקב:
נגד האוכלוסייה שציינת עכשיו לא נוקטים הליכים, כך שזה לא כל כך רלוונטי
ירמיהו קדושי:
אבל אני מדבר אתך באופן כללי, אגיד לך מה הבעיה, בתקופה בה הייתה הקפאה מטעם בתי המשפט, החברות הגדולות כמו הוט מובייל וחברות רבות נוספות התקשרו כרגיל, כאילו אין הקפאת הליכים, ובקשו מהחייבים להסדיר את החוב
ירמיהו קדושי:
 בתאריך 1 בינואר, אותן חברות יגידו שפנו ויידעו את החייבים וכל שלבי 60 הימים ועכשיו הזמן לנקיטת הליכים
ירמיהו קדושי:
 מבחינתן לא קרה דבר והן ניגשות מיד להגיש עיקולים לחשבונות
ירמיהו קדושי:
 אז מה אנחנו רוצים לראות עכשיו? שעוד שבוע לאנשים רבים יהיה עיקול בחשבון? זה לא הגיוני שנותנים לאנשים לפתוח בהליכים, אני לא מדבר על הליכים שהיו בעבר
שלמה יעקב:
אבל הייתה הקפאה של המועדים, כך שמה שאתה אומר לא מדויק
ירמיהו קדושי:
        אבל - - -
אברהם עבאס:
     חבל שלא נמצא פה מישהו ממשרד המשפטים שיכול לענות על כך
שלמה יעקב:
המועדים מתחילים מחדש
ירמיהו קדושי:
אבל השאלה היא אם הוא צריך לעבור את כל התהליך
אברהם עבאס:
 ספציפית לדבר הזה ואני מדבר ברצינות, הרי בסוף זו פניה ואנחנו מדברים על המהות לא רק לפניה הספציפית הזו
אברהם עבאס:
 כל התהליך לכל האנשים שנמצאים במצב הזה
שלמה יעקב:
אבל עדיין צריך לחכות 30 יום מ-1 בינואר, לא מהיום שיידע, כך שזה לא מדויק מה שאתה אומר
אברהם עבאס:
יש אלפי אנשים במצב הזה, אם לא יותר
ירמיהו קדושי:
אבל אני שואל: אם זה באמת כך, או שפשוט החברות יגידו אנחנו פנינו וזהו
שלמה יעקב:
גם אם הוא יודע, הוא יצטרך לספור את הימים שהוא אמור לחכות מהיום של תום ההקפאה, ה-1 בינואר 2024 ולא מהיום שהוא יידע, כשזה כן נותן פתרון מסוים
ירמיהו קדושי:
אני בכל זאת חושב שעיקולים צריך לעצור
ירמיהו קדושי:
 לא מדבר על הסדרים שניתן לדבר בהם על הקלות, אלא על עיקולים
ירמיהו קדושי:
 לא הכרחי לתת עכשיו עיקול לחשבון לאם חד הורית או למשפחה במצוקה שאין לה כסף לקנות אוכל לילדים בגלל חוב של 500-400 או 200 שקל
ירמיהו קדושי:
 לפעמים אדם שוקל אם לשלם על אוכל לילדים או לשלם חוב לחברה גדולה
שלמה יעקב:
זה כבר ברמת המחוקק, זה לא ממש - -
ירמיהו קדושי:
אבל המלחמה לא נגמרה
אברהם עבאס:
ירמי, אני אבקש ישיבת המשך בעניין זה, גם לקבל תשובות ממשרד המשפטים לעניין זה
תמר קלהורה:
אני אעביר את המסר למי שאחראים על ההוצאה לפועל, היה תהליך חקיקה שהסתיים לפני זמן קצר בלבד
אברהם עבאס:
זוכר שזה עבר פה
תמר קלהורה:
וכל השאלות האלה מן הסתם עלו בוועדת חוקה, או היכן שזה נדון, אך בוודאי אם יהיה דיון המשך אעביר את המסר, שמי שאחראי על זה - - -
אברהם עבאס:
לגבי כביש 6 חוצה צפון נעביר את הפניה אליהם, לקבל תשובות בצורה מסודרת
אברהם עבאס:
     אני קורא לכל החברות לגלות אמפתיה וסבלנות
אברהם עבאס:
 אני אומר בצניעות, יושבת פה אמא ואני רואה עשרות ומאות הורים שלא יודעים מה קורה עם בניהם, חרדים לגורלם של ילדיהם, מחרפים נפשם, זו לא קלישאה
אברהם עבאס:
 אני שומע מחיילים ומאנשים שלא יודעים מה קורה איתם
אברהם עבאס:
 כפי שאמר לי חבר מהבתים הראשונים אליהם נכנסנו יורים עלינו
אברהם עבאס:
 אנחנו מתמודדים עם אויב אכזר
אברהם עבאס:
 אני לא יודע אם מישהו יכול לדמיין ב-6 באוקטובר, מה יעבור עלינו ב-7 באוקטובר
אברהם עבאס:
      בתקופה כזו קשה, שעוברת על כל אחד מאתנו, לא משנה איפה הוא גר, גם אם אין לנו שם בנים ספציפית, כל הבנים שם בנינו, כך אנו מרגישים, אני ברמה האישית מרגיש כך
אברהם עבאס:
 חברים מכרים משפחה, כל אחד נפגע כך או אחרת
אברהם עבאס:
     אני קורא לכל החברות, רשות המים, דברו על אגודות שנפגעות מההקפאה, צריך להתחשב בהן
אברהם עבאס:
 אבל החברות במשק צריכות להבין את המצב הזה ולבוא לקראת החייבים
אברהם עבאס:
 ראשית כל לעצור את הריביות וההצמדה, לעצור את האכיפה
אברהם עבאס:
 זה דבר מתבקש
אברהם עבאס:
 צריך להתחשב, כמו שמוזמנת אחת לא הצליחה להגיע בגלל שיקולים משפחתיים
אברהם עבאס:
 כשכל ישראל נמצאת במצב שהיא נמצאת בו, כל אחד בחרדות שלו
אברהם עבאס:
 אנו מתפללים שנהיה אחרי זה
אברהם עבאס:
 זו חובה מוסרית לעשות זאת ואני מצפה מכל החברות, בפרט החברות הגדולות, שבשגרה לא מתחלקות ברווחים שלהן ואני לא מצפה שיתחלקו ברווחים, שיבואו לקראת החייבים
אברהם עבאס:
 אף אחד לא מתחמק מהחוב שלו, פשוט מבקשים להקל
אברהם עבאס:
      אני מבקש דיון המשך בשבועיים או החודש הקרובים
אברהם עבאס:
 לשמוע איפה הדברים עומדים, בפרט כשאנחנו צריכים לדעתי להמשיך את ההקפאה שקבע משרד המשפטים עד 24 בינואר לפחות עד סוף פברואר, אנחנו כרגע במלחמה
אברהם עבאס:
 אם אנחנו מאריכים כרגע את תקנות שעת החירום, אין סיבה שלא יאריכו את הצווים האלה ואת תקנות השעה וכל דבר שעשו למען החייבים, כי בסוף צריך להקל ולו רק כי אין לאנשים פניות לזה
אברהם עבאס:
 מעבר לזה שאנשים ביום יום נמצאים בחוסר ודאות, כאמור חלק מהאנשים ידעו רק ב-15 לינואר אם יוכלו לשלם, עבורם זו באמת החלטה קשה אם לקנות לחם וחלב לילדים או לשלם חובות
אברהם עבאס:
     אומר מילה אחת לכביש 6: אתם אנשים טובים והיה נראה כאילו הפוקוס עליכם, הוא ממש לא עליכם, אלא על כל המשתתפים בדיון
אברהם עבאס:
 אבקש שאחרי הדיון הזה תבואו לבעלי החברה ומקבלי ההחלטות עם אמירה לעצור את ההליכים, זה יעשה טוב לכם ולכולם ולחברות נוספות שיצטרפו למהלך
אברהם עבאס:
 כל אחד שיעשה זאת כמה שיותר בפומבי, יגרום לעוד חברות להצטרף
אברהם עבאס:
 זה חלק מהאחדות, שאנחנו צריכים בתקופה זו
אברהם עבאס:
 חלק מהאחדות שאנחנו מתחשבים גם באנשים הפשוטים, על אף שאף בן אדם איננו פשוט וכל אחד הוא מיוחד, אבל הכוונה לאלה שפחות שמים לב אליהם
אברהם עבאס:
 גם אם הם לא מילואימניקים, או לא נמצאים בחזית, או שהישוב שלהם לא נמצא בטוח של עד חמישה קילומטרים מהגבול, גם למי מי שנמצא בכפר סבא אין פניות לדברים האלה וצריך להתחשב גם בהם כי כולנו נמצאים במלחמה והמלחמה לא פוסחת על אף בית ושום מקום
אברהם עבאס:
      
     אני מודה על הדיון ולכל המשתתפים ונעקוב אחרי זה בעזרת השם ונתפלל לימים טובים יותר, שנשב לבטח
אברהם עבאס:
 זו תפילתנו כל יום וכואב כל יום מחדש
אברהם עבאס:
 ואני שומע תוך כדי, שיש עוד חמישה חיילים שנפלו אודותיהם לא ידענו בתחילת הדיון, ידעתי על ארבעה חיילים לא ידעתי על חמישה
אברהם עבאס:
 לא פשוט ולא קל
אברהם עבאס:
 הישיבה נעולה ונערוך דיון המשך בעזרת השם
אברהם עבאס:
צוהריים טובים לכולם, מנהלת הוועדה, המנהלת המסורה, עכשיו, היא לא מנהלת הוועדה שלי הרשמית, אבל כשאני רואה את אתי בכל מיני מקומות, כאילו אישה בת עשרים, באמת
אברהם עבאס:
 עכשיו פה באמת, זו הזדמנות להגיד לך תודה רבה בשמי ובשם אזרחי מדינת ישראל, כי בסוף, את עושה הרבה הרבה טוב ואנחנו עושים הרבה טוב וזה הרבה בזכותך
אברהם עבאס:
 מה נשמע חברים, מה שלומכם, צוהריים טובים, מה הולך? איפה אנחנו אוחזים, מה מצב הקנסות, מה מצב הזה, איפה אנחנו? ירמיהו הסתדרת, או לא, סידרו את הכול?
ירמיהו קדושי:
נגיד שעדיין לא הסתדרו העניינים הכי הרבה בעולם, כי היה עיקול לא מזמן, בחשבון - - -
אברהם עבאס:
אחרי שישבנו פה בוועדה, עוד איזה עיקול קרה?
ירמיהו קדושי:
מס הכנסה, והיה עיקול והיה חוסר דיבור שם והייתי צריך ללכת לשם פעמיים לתל אביב, לנסוע בגשם ולחפש אותם ולהגיע איתם לאיזשהו הסדר ואני אמרתי שזה לא התקופה להגיע להסדר, כי אנחנו לא יודעים, מה קורה מחר-מוחרתיים, אבל בכל זאת, הייתי חייב ללכת להגיע להסדר, כי לצערי הרב, המחוקק נתן לכל הרשויות, לבוא ולעקל חשבונות, בלי לעבור דרך הוצאה לפועל, בלי שום דבר והם משתמשים בזה לרעה, זה מגיע למצב שביום שישי אני שם שמה כ-150, או 100 שקלים, לקנות חלות לשבת, לעשות קידוש עם הילדים, שזה מה שאני עושה כל שבת, כיהודי שומר מצוות, אז אני צריך, לא להיות עם ה-100 שקל האלה, בגלל שלאותו גוף, חסר כסף פתאום, אז הוא מחליט לקחת ולעקל לבן אדם, את ה-100 שקל הזה ולהשאיר אותו בלי חלות לשבת
אברהם עבאס:
אני לא מקל ראש בחובות שיש לאנשים, שלא ישמע פה לרגע, שאנחנו מקלים ראש בחובות, אני חושב שבנאדם מחויב והוא צריך לשלם, את מה שהוא מחויב, אבל מצד שני, אני כן רוצה לשמוע, באמת, ממשרדי הממשלה, משרד המשפטים, יפעת, מה, הייתה איזו הנחייה מסוימת בדבר הזה ואני רואה שזה לא נאכף, או שלא אוכפים את זה, או שיש פרצות
שלמה יעקב:
שמי עורך דין יעקב שלמה, אני מייצג פה את רשות האכיפה והגביה והמרכז לגביית כנסות, לגבי מה שירמי אמר, הוא גם ציין את זה, חשוב להדגיש שמדובר בהליכים שהם לא בהוצאה לפועל, זה מחוץ להוצאה לפועל, הליכים של לפי פקודת המיסים-גבייה
אברהם עבאס:
מה זה חובות של ארנונה? חובות של מה זה?
ירמיהו קדושי:
מע"מ, רשות המיסים, משטרה, כל החובות האלה, אפילו אם בנאדם, יש לו איזה דוח מלפני כמה שנים, שהוא שכח ממנו, הם יכולים פשוט לשלוח, ביום בהיר בבוקר, עיקול לחשבון, בלי לדבר איתך, בלי להתקשר איתך, אפילו פעם אחת, זה מה שקרה וזה קרה, לא פעם ולא פעמיים
אברהם עבאס:
אז אני אשמח לשמוע תשובה מציפי יוסף, בבקשה
ציפי יוסף:
רשות המיסים, לגבי כל הזכאים ל'חרבות ברזל', שנכון להיום זה 223 אלף חברות, שותפויות ורישומים, אין פעולות אכיפה, עד ה-30 באפריל, מפרוץ המלחמה, עד ה-30 באפריל, המערכות לא מבצעים, לא עיקולים - - -
ירמיהו קדושי:
אז היה
ציפי יוסף:
ואתה ב'חרבות ברזל', אתה זכאי לחרבות ברזל?
ירמיהו קדושי:
אני הגשתי בחודש- אני אמרתי את זה פה בכנסת וסיפרתי, אני בגלל שאני עצמאי ואני עובד אחורה, כאילו אני מגיש חשבונות אחורה, אז מה שנקרא, שבחודש 9-10, לא הייתי זכאי, בגלל שכאילו זה לא משקף את חודש 10, ככה הם טוענים
ירמיהו קדושי:
 ב-15
ירמיהו קדושי:
1, איך שהגיע - - -
אברהם עבאס:
ציפי, מה שהוא אומר במילה אחת, הוא אומר, אני לא זכאי למענקים, בצורה רשמית ל'חרבות ברזל' - -
ירמיהו קדושי:
ברגע שאני באתי והגשתי ב-15
ירמיהו קדושי:
1 כעצמאי, אני כן הייתי זכאי, אבל ב-15
ירמיהו קדושי:
1 הגשתי את זה, ב-18
ירמיהו קדושי:
1 הוגש לי עיקול, זאת אומרת, עוד לפני שמישהו אישר את ההגשה, כבר יש לי עיקול
אברהם עבאס:
אני הייתי מציע במקרה הספציפי של האדון היקר, שתדברו אחר כך, איך אומרים, בינכם, תנסו לפתור, ציפי, אולי צריך לבוא פה לקראת, ספציפי למקרה הזה, לנסות
ציפי יוסף:
לא, בסדר גמור, אבל הסיטואציה קצת, לא הגיוני
ירמיהו קדושי:
אנחנו שלושה חודשים מחכים לי לכסף
ציפי יוסף:
תוך שלושה ימים, המערכת לא עושה עיקולים, היא לא מאפשרת אפילו טכנית
ירמיהו קדושי:
אז אני אומר, ב-15
ירמיהו קדושי:
1 הגשתי את הבקשה, על חרבות ברזל וב-18, כבר הוגש לי עיקול, על משהו אחר, כאילו על מס הכנסה, רשות המיסים, מן הסתם
ירמיהו קדושי:
 כשהגעתי לשם, דרך אגב, את מענקי הקורנה, אנחנו החזרנו את זה, אני לא יודע למה, אבל אנחנו החזרנו, למרות שזה היה כסף שהחזיק אותנו בתקופה ההיא, אחרי שהחזרנו, אז מן הסתם, המס יורד, זה גם מה שרואה החשבון גם דיבר לי והסביר לי את זה וככה זה נראה, המס יורד מההכנסה, אבל הם לקחו את ההכנסה שהייתה אחורה והחליטו שאני חייב להם כסף וזהו, הגעתי לשם, אחרי שהם הכניסו את זה למערכת, הם ראו שיש - - -
אברהם עבאס:
אני מציע שזה - -
ירמיהו קדושי:
למה כל הפרוצדורה הזאת? למה לעקל בנאדם?
אברהם עבאס:
אני מציע, אנחנו מקווים שגם מהמקרה הפרטני שלך, כדי נוכל לעזור להרבה אנשים אחרים, אבל במקרה הזה, חבל שאנחנו, כל הסובבים, תשב איתה ואני רואה את הנכונות מצד ציפי יוסף
ירמיהו קדושי:
אוקי, אז אנחנו נדבר על זה, אבל אני רוצה לדבר על הדברים מסביב, יש גם יד רכה מאוד, אני מקבל כל יום הודעות, אפילו על יום איחור של בזק, של מקומות מסוימים, של חברות סלולר - - -
אברהם עבאס:
אבל אמרנו שליידע מותר, גם בדיון הקודם אמרנו את זה, שליידע זה נורמלי ביותר